Държавен вестник, бр. 63, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  63
„(3) От информационната система може 
да се предостави справка за вписвания по 
лице в цялата страна. Тази справка обхваща 
извършените вписвания, отбелязвания и зали­
чавания във всички служби по вписванията, 
където лицето е участвало като страна в акт, 
подлежащ на вписване, от момента на отра­
зяването им в информационната система.“
§ 33. В чл. 44 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) В случай че за определен имот е на­
лице имотна партида в имотния регистър, 
освен справката по ал. 1 може да се издаде 
и заверен препис-извлечение от съответната 
имотна партида.“
§ 34. В чл. 45 се правят следните изменения:
1. В буква „а“ думите „за определени лица“ 
се заменят със „за определено лице“.
2. В буква „б“ думите „за определени не­
движими имоти“ се заменят със „за определен 
недвижим имот“.
§ 35. В чл. 46, ал. 1 думата „лица“ се за­
меня с „лице“, а думите „едно или няколко 
определени лица“ се заменят с „лицето“.
§ 36. Създава се чл. 46а:
„Чл. 46а. Заявление за издаване на удос­
товерение по чл. 45 може да се подава във 
всяка служба по вписванията. Удостоверени­
ето се издава по разпореждане на съдията по 
вписванията от съответния съдебен район по 
местонахождение на имота, където е необ­
ходимо да се извърши удостоверяването. От 
издаденото удостоверение се снема електронен 
образ. Заявителят може да получи в посоче­
на от него служба по вписванията заверен 
препис от удостоверението, възпроизведен на 
хартиен носител.“
§ 37. В чл. 47 се правят следните изменения 
и допълнения:
1. Алинея 1 се изменя така:
„(1) Удостоверението, което се издава за 
определен имот, съдържа:
а) описание на недвижимия имот с данните 
по чл. 6, ал. 1, буква „в“;
б) собственото, бащиното и фамилното 
име (име съобразно отечественото право), 
единния граждански номер на лицето и на 
неговите праводатели (или друг идентифика­
ционен номер), а когато няма такъв – мястото 
и датата на раждане; когато е търговец или 
друго юридическо лице, посочват се фирмата 
(наименованието) и организационната форма; 
посочват се и съдът по регистрация, номерът 
на фирменото дело, кодът по БУЛСТАТ, а за 
вписаните в търговския регистър към Аген­
цията по вписванията – ЕИК; за местните и 
чуждестранните юридически лица, които нямат 
съдебна регистрация в Република България, 
се посочват фирмата, седалището и кодът по 
БУЛСТАТ или друг идентификационен номер;
в) периода, за който е извършена провер­
ката;
г) вписванията, отбелязванията и зали­
чаванията за тежести и права, съответно 
удостоверяване, че такива няма за съответния 
недвижим имот;
д) име и подпис на служителя, изготвил 
удостоверението;
е) име и подпис на съдията по вписванията.“
2. В ал. 2 буква „а“ се изменя така:
„а) данните, посочени в чл. 46, ал. 2, на 
заявителя и на лицето, до което се отнася 
справката, както и на неговите праводатели;“.
3. Създава се ал. 3:
„(3) При искане за издаване на удостоверение 
за вписване, отбелязване или заличаване относ­
но определен имот или лице не е необходимо 
представянето на копия от вписаните актове 
относно имотите – предмет на проверката.“ 
§ 38. В чл. 50, ал. 2 думите „в регистъра по 
чл. 33, буква „к“ се заменят със „съответно в 
регистъра за удостоверенията или регистъра 
за преписите“.
§ 39. В чл. 51 се правят следните изменения 
и допълнения:
1. В ал. 2 след думите „в регистъра по 
чл. 33, буква „к“ се поставя запетая и се до­
бавя „съответно в регистъра за преписите“. 
2. Създава се ал. 3: 
„(3) Агенцията по вписванията не предос­
тавя незаверени копия на вписани актове.“ 
Допълнителна разпоредба
§ 40. Предвидените в правилника електрон­
ни регистри, програмни продукти за водене 
на имотни партиди и информационни системи 
се въвеждат и поддържат по ред, определен 
със заповед на министъра на правосъдието.
Заключителна разпоредба
§ 41. Параграф 36 влиза в сила на 15 юни 
2015 г. 
Министър-председател:
Пламен Орешарски
Главен секретар на Министерския съвет: 
Нина Ставрева
5194
ПОСТАНОВЛЕНИЕ № 231
ОТ 28 ЮЛИ 2014 Г.
за отменяне на Наредбата за изискванията за 
реда и начина за инвентаризация на оборуд­
ване, съдържащо полихлорирани бифенили, 
маркирането и почистването му, както и за 
третирането и транспортирането на отпадъци, 
съдържащи полихлорирани бифенили, при­
ета с Постановление № 50 на Министерския 
съвет от 2006 г. (обн., ДВ, бр. 24 от 2006 г.; 
изм. и доп., бр. 53 от 2008 г., бр. 29 от 2011 г. 
и бр. 60 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. Отменя Наредбата за изискванията за 
реда и начина за инвентаризация на оборуд­
ване, съдържащо полихлорирани бифенили,